b'\n_START_ARTICLE_\nMonkey bread\n_START_PARAGRAPH_\nMonkey bread, ogs\xc3\xa5 kalt monkey puzzle bread, sticky bread, Hungarian coffee cake, golden dumpling coffee cake, pinch-me cake og pluck-it cake p\xc3\xa5 engelsk, er en type s\xc3\xb8t gj\xc3\xa6rbakst som er s\xc3\xa6rlig popul\xc3\xa6r i USA. Bakverket likner p\xc3\xa5 en hvetekake som best\xc3\xa5r av mange sammenklistra kanelboller som kan rives l\xc3\xb8s med fingrene n\xc3\xa5r en skal spise den.\n_START_SECTION_\nOppskrift, servering, navn og opphav\n_START_PARAGRAPH_\nDeigen blir forma til klumper eller boller som blir rulla i kanel, sukker og smelta sm\xc3\xb8r, kanskje ogs\xc3\xa5 knuste pekann\xc3\xb8tter, og lagt sammen til steiking i en kakeform eller langpanne. _NEWLINE_Bollekaka kan serveres som et praktisk og lettvint brytebr\xc3\xb8d til frokost eller som dessert og ekstra traktement, gjerne nystekt og varm. En kan smaksette og pynte med melisglasur, vaniljekrem eller noe annet. _NEWLINE_Navnet monkey bread, \xc2\xabapebr\xc3\xb8d\xc2\xbb, henger sammen med at en bryter l\xc3\xb8s klumpene i kaka med fingrene p\xc3\xa5 samme m\xc3\xa5te som aper plukker i maten._NEWLINE_Monkey bread er en variant av arany galuska, en type dessertkake som ble brakt til USA med ungarske innvandrere p\xc3\xa5 1880-tallet og kom i bakeriutsalgene i 1950-\xc3\xa5ra.'